hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu ca hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en hu hu hu hu hu hu hu hu hu hu hu hu hu en hu uk hu hu hu hu hu en hu hu en hu en hu hu hu hu hu
posztdok napló 242. – gyufa nélkül nehéz…, avagy chanukai morzsák 5773-ból – KISPASZTI WEB
Menü + × expanded collapsed
Zakatol a vonat  Ashkelonból Tel-Aviv felé múlt hét szombat este. Hirtelen rádöbbenek, se chanukiám, se gyertyáim nincsenek odahaza, annak ellenére, hogy ma este beköszöntött az ünnep. A kilenc ágú gyertyatartómat Európába “menekítettem” a legutóbbi, váratlan utazásomkor. Abban bízom, hogy az Azrieli Centerben, a HaShalom pályaudvar mellett kapok majd egy készletet. Tévedtem, minden volt, csak chanukia nem, az ünnep első napján. Hát akkor idén 7 napon át tartom csak az ünnepet – összegzem a tanulságot a 63-as busz fedélzetén. Időközben befutnak az otthoni gyertyás képek, pislákol a láng a barátnőm Jeruzsálemben közösen vásárolt gyertyatartójában, a tesómnál, s odahaza Komáromban is.
Vasárnap az egyetemi ebédszünet alatt végre beszerzem a hiánycikkeket. Van már 44 gyertyám és 14,99 sékelért gyertyatartóm.
Este a Drory könyvtár szülinapjára vagyok hivatalos, gyalogosan sietek hazafelé, hogy még az oda indulás előtt fellobbantsam a lángokat. Varázslatos ezekben a napokban Ramat Gan. Tavalyról, első izraeli chanukámról megmaradt a kép, amint átvágok Bnei Brakon, s mindenfelé az ablakokban fényeket látok a buszból. Hasonló érzés fog el ezúttal saját városomban. Családok ülnek a teraszokra kitett “lámpásoknál”, a kapuk előtt kis sámlira helyezett akváriumokban pislákolnak a mécsesek. A Negba utca boltjait minden este gitárral, dobbal felszerelt vallásos fiatalok látogatják végig, s nyomukban ott világítanak az ünnep fényei a fodrászatok, műkörmösök, fotósok, ruhások kirakataiban. Mintha betlehemező gyerekeket látnánk valahol a vidéki Magyarországon…
A gyertyák ott sorakoznak az új szerzeményben, nincs sok időm, előveszem a gyufás skatulyát. Ne máá… – képedek el a dobozt kinyitva, amit gyufának hittem a szuperben, valójában kis úszó kanócokat tartalmaz. Ez nem lehet igaz, nincs idehaza egyetlen szál sem. Azon tűnődöm, nincs-e valamelyik táskám zsebében egy laborból menekített öngyújtó, de arra sem akadok rá. Az idő egyre múlik, lassan indulnom kéne, de az ünnepi gyertyákat muszáj fellobbantanom. Felforgatok mindent… s a legutolsó dobozban rálelek az unokatesóm tavaly szeptemberi esküvőjéről magammal hozott ünnepi feliratú tűzforrásra.  Már azon törtem a kobakom, kémiai reakcióval vagy az elektromos áramot felhasználva hogyan is gyújtanám fel meg a chanukiát.
A hét másik fontos kelléke a fánk. Akad belőle mindenféle méretű, töltelékű és díszítésű. Az olajban sült finomságot kapjuk a Kémiai Tanszék ünnepi összejövetelén; a csütörtök este az egyik diák új otthonában tartott kutatócsoporti “bulin”.
Ott van a kilenc ágú fényforrás szinte minden útkereszteződésben, az épületek tetején, de pislákolnak a lángok az irodákban, áruházakban, közintézményekben is.
A hétvégén ismét dél felé veszem az irányt. Chanuka utolsó napjait együtt töltöm a családunk itt élő tagjaival. Az ünnepnapok mellett a házigazda kerek születésnapja is emeli az események fényét. Megható, felemelő pillanatokat élek át. A péntek esti szombat-fogadást követően húszan üljük körbe az asztalt.
Másnap reggel, a család férfi tagjaitól kicsit elmaradva, egyedül baktatok a még kihalt ashkeloni utcákon a zsinagóga felé. Azon tűnődöm milyen szerencsés  vagyok, hogy itt a távolban is akad több olyan hely, melyet második otthonomnak tekinthetek. Közös ebéd, gyerek zsivajjal teli délután, Havdala és chanukai gyertyagyújtás.
Ez volt 5773 nyolc fényes napja idekint a Szentföldön, kár lett volna kihagyni.
Facebookon való megosztáshoz kattintás ide.(Új ablakban nyílik meg)
Kattints ide a Twitter-en való megosztáshoz(Új ablakban nyílik meg)
Megosztom a LinkedInen(Új ablakban nyílik meg)
Ajánlás egy barátnak email-ben(Új ablakban nyílik meg)
Kattints ide a nyomtatáshoz(Új ablakban nyílik meg)
Előző bejegyzés Előző bejegyzés:
posztdok napló 241. – olvasójegy, avagy egy éves a Drory Izraeli Magyar Könyvtár
Következő bejegyzés Következő bejegyzés:
posztdok napló 243. – a nagy WIZZAIR teszt (1. rész: Tel-Aviv – Budapest)
Vélemény, hozzászólás? Kilépés a válaszból
Adatok megadása vagy bejelentkezés valamelyik ikonnal:
E-mail cím (kötelező) (Nem lesz látható)
Hozzászólhat a WordPress.com felhasználói fiók használatával. ( Kilépés /  Módosítás )
Hozzászólhat a Twitter felhasználói fiók használatával. ( Kilépés /  Módosítás )
Hozzászólhat a Facebook felhasználói fiók használatával. ( Kilépés /  Módosítás )
Kérek e-mail értesítést az új hozzászólásokról.
Kérek e-mail értesítést az új bejegyzésekről.
Rádió Bézs: 55 perc a Csodák Palotájából
STRATÉGIA #2 – zsiráfok és elefántok az “ötlet” szolgálatában
Közösségi matricázás a Judafesten
Újra itt a Diák Innovátorok Klubja
Ezt írtam… Hónap kiválasztása 2018 november  (1) 2016 szeptember  (1) 2016 március  (1) 2016 január  (1) 2015 december  (1) 2015 november  (1) 2015 október  (2) 2015 augusztus  (2) 2015 július  (4) 2015 május  (2) 2015 március  (2) 2015 február  (1) 2014 december  (1) 2014 október  (2) 2014 szeptember  (2) 2014 július  (3) 2014 június  (1) 2014 május  (2) 2014 április  (4) 2014 március  (2) 2014 február  (2) 2013 december  (1) 2013 november  (4) 2013 október  (5) 2013 szeptember  (3) 2013 augusztus  (10) 2013 július  (4) 2013 június  (3) 2013 május  (4) 2013 április  (9) 2013 március  (8) 2013 február  (5) 2013 január  (9) 2012 december  (9) 2012 november  (46) 2012 október  (11) 2012 szeptember  (9) 2012 augusztus  (6) 2012 július  (3) 2012 június  (8) 2012 május  (9) 2012 április  (11) 2012 március  (9) 2012 február  (12) 2012 január  (12) 2011 december  (9) 2011 november  (9) 2011 október  (14) 2011 szeptember  (18) 2011 augusztus  (19) 2011 július  (20) 2011 június  (19) 2011 május  (8) 2011 április  (3) 2011 március  (3) 2011 január  (1) 2010 november  (1) 2010 szeptember  (1) 2009 augusztus  (1) 2009 június  (1) 2008 december  (1) 2008 július  (2) 2008 június  (1) 2008 május  (2) 2008 április  (1) 2008 március  (3) 2008 február  (3) 2008 január  (8) 2007 december  (5) 2007 november  (7) 2007 október  (19) 2007 szeptember  (32) 2007 augusztus  (106) 2007 július  (116) 2007 június  (95) 2007 május  (45) 2007 április  (65) 2007 március  (25) 2007 február  (59) 2007 január  (47) 2006 december  (1) 2006 november  (4) 2006 október  (4) 2006 szeptember  (2) 2006 augusztus  (9)
Ki járt a weblapomon?
KISPASZTI WEB, Működteti a WordPress.com.
Already have a WordPress.com account? Log in now.